## 1. Valg af mødeleder

Frode blev valgt.

## 2. Godkendelse af referat fra sidste bestyrelsesmøde (2. september 2019)

Referat godkendt uden bemærkninger.

## 3. Meddelelser

### A. Formanden

* Peter har nu købt den bevilgede el-cykel til Cykelcaféen. Cyklen befinder sig p.t. på værkstedet.
Bestyrelsen diskuterede forslaget til kontrakt for udlån af cyklen. Enkelte ændringer blev indføjet. Det endelige resultat udsendes som bilag sammen med dette mødereferat.
Bestyrelsen var især enig i udlånskontraktens bestemmelse om, at lånere skal gennemgå et instruktionsforløb sammen med en af Cykelcaféens ansvarspersoner.
Bestyrelsen diskuterede også el-cyklens ejerforhold. Det vil Peter tage en snak med kommunens jurister om.
* Peter orienterede om, at forbundet har udbedt sig datoen for vor næste generalforsamling (16.03.20). Forbundet oplyser i den anledning, at listen med afdelingernes generalforsamlingsdatoer ikke mere kommer i Cyklister, men vil fremgå af forbundets hjemmeside.
* Mht. generalforsamlingen – som jo samtidig er vort 25. års jubilæum – meddelelse Peter, at vi ikke kan afholde denne på biblioteket. Der er optaget. Bestyrelsen enedes derfor om, at vi afholder en ”almindelig” generalforsamling på dagen, og en reception i anledning af jubilæet nogle dage senere (f.eks. den efterfølgende lørdag eller søndag).

### B. Kassereren

Peter oplyste, at vi har ca. 900 kr. på kontoen, og ca. 3000 kr. tilbage af Sundhedsprisen.

### C. Øvrige

* Gert uddelte referatet ”**Det gode generationsskifte**” fra forbundets sidste arbejdsmøde i Odense for afdelingsformænd og repræsentanter (hvor Gert deltog fra Ballerup). Han opfordrede til, at vi læste det igennem, og tog en snak om indholdet på et senere tidspunkt.
* Frode bekendtgjorde, at han nu var den eneste, som kørte rundt med kommunens GoPro kamera og tog billeder at de kommunale veje mm. Peter og Gert var oprindeligt også med i projektet. Frode var utilfreds med, at de ikke deltog aktivt mere.

## 4. Orientering fra Grønt Råd (ved Peter og Gert)

* I forbindelse med vedligeholdelse af **supercykelstier** orienterede Peter om, at:
”*Teknik- og Miljøudvalget indstiller, at Ballerup Kommune er medunderskriver af tre anbefalinger til Transportministeren om, hvordan staten kan tage en større og mere aktiv rolle i at sikre den fortsatte udvikling af regional cykelinfrastruktur frem mod 2030*”.
Anbefalingerne, som er udarbejdet af **Supercykelstisamarbejdet**, drejer sig i korthed om:
* Etablering af en langsigtet og målrettet udvikling af cykelinfrastruktur med en fast cykelpulje.
* Styrkelse af kommunernes incitament mht. regional cykelinfrastruktur og samarbejde.
* Fremme cykelpendling.
* Peter orienterede om, at man i forbindelse med den planlagte udvidelse af Ring 4 fra Ballerup til Hillerødmotorvejen ønskede en høringsrunde. Der er allerede foretaget diverse trafiktællinger i forbindelse med projektets gennemførelse.

## 5. Nyt fra Cyklistforbundets landsmøde 2019 (ved Carl-Erik, Gert og Lejf)

* Generel orientering om Landsmødets forløb. Forbundets referat fra landsmødet kan findes [her](https://www.cyklistforbundet.dk/Om-os/Om-organisationen/Landsmoeder-og-aarsrapporter/Landsmoede-2019)
* Vor hidtidige kontaktperson i Hovedbestyrelsen valgte ikke at opstille, så der for får vi tildelt en ny.
* Gert og Lejf orienterede om søndagens temaoplæg med emnerne:
**- Hvordan kombinerer vi cykling og kollektiv transport?** DSB, Movia og Forbrugerrådet TÆNKs Passagerpulsen giver deres syn på sagen.
**- Debat om kombinationstransport.**
**- Cykling og trafiksikkerhed.** Spørgsmål fra salen og debat med paneldeltagere

## 6. Udvalgsarbejdet

### A. Værkstedsudvalget (Carl-Erik, Frode, Gert, Lejf, Peter)

* Vi har stadig lidt problem med, at værkstedt bliver brugt som langtidsoplagsplads.

### B. Infoudvalget (Helge, Karin, Peter)

* Intet nyt.

### C. Turudvalget (Frode, Peter, Jørgen)

* Udvalget (+ vinkelskriveren Lejf) holder planlægningsmøde fredag d. 15.11.19 hos Peter.

### D. Trafikpolitisk udvalg (Carl-Erik, Gert, Lejf, Peter, Thomas)

* Se punkt 4. Orientering fra Grønt Råd.

## 7. Næste bestyrelsesmøde

Mandag d. 02.03.20, kl. 19:30, i værkstedet

**Øvrige planlagte møder og arrangementer**:

Mandag d. 16.03.20, kl. 19:30, ved værkstedet (generalforsamling). NB: Bestyrelsen mødes kl. 18:30.

## 8. Eventuelt

* Der afholdes orienteringsmøde for nye pensionister på Rådhuset lørdag d. 16.11.19. Vi deltager med en stand.